[{"text_idx": "#000000", "text": "Mae dyfodol seiber yn cychwyn yma"}, {"text_idx": "#000001", "text": "Bydd yr Hyb Arloesedd Seiber yn rhyddhau potensial Prifddinas-Ranbarth Caerdydd, gan greu cyflenwad o\u2019r radd flaenaf o gynhyrchion seiberddiogelwch newydd, busnesau twf uchel, a thalent a\u0302 sgiliau technegol."}, {"text_idx": "#000005", "text": "Hyfforddi fwy na 1,500 o bobl gyda sgiliau seiberddiogelwch"}, {"text_idx": "#000007", "text": "Arloesi a arweinir gan her"}, {"text_idx": "#000008", "text": "Byddwn yn gweithio gyda\u2019r llywodraeth, busnesau a\u2019r sector cyhoeddus i fynd drwy heriau arloesi sy\u2019n cael eu harwain gan y farchnad \u2013 ac yna ysgogi datblygiad cyflym o atebion newydd, arloesol. Bydd y rhain wedi\u2019u teilwra\u2019n dynn i alw\u2019r diwydiant ac yn ddeniadol i fuddsoddwyr ecwiti preifat."}, {"text_idx": "#000009", "text": "Byddwn yn paru crewyr datrysiadau ag entrepreneuriaid yn rhaglen ddeori Sefydliad Alacrity, gan adeiladu ti\u0302m o amgylch yr arloeswr, a darparu cefnogaeth a gwasanaethau iddynt raddfa gyflym."}, {"text_idx": "#000010", "text": "Byddwn yn cydleoli\u2019r ti\u0302m ag ymchwilwyr a gydnabyddir yn rhyngwladol ym Mhrifysgol Caerdydd, sydd a\u0302 phrofiad o gynhyrchu a dilysu datrysiadau seiberddiogelwch ar welyau prawf o safon fyd-eang. Bydd gan dimau le i gydweithio yn Tramshed Tech \u2013 ochr yn ochr a\u0302 busnesau bach a chanolig seiber a digidol presennol."}, {"text_idx": "#000011", "text": "Byddwn yn gweithio gyda phartneriaid i ddatblygu cymysgedd o raglenni hyfforddi ymarferol, gan ddarparu ar gyfer gweithwyr proffesiynol seiberddiogelwch presennol, graddedigion diweddar, a\u2019r rhai sy\u2019n edrych am newid gyrfa. Byddwn yn darparu\u2019r sgiliau i gefnogi nid yn unig y clwstwr Seiberddiogelwch, ond clystyrau blaenoriaeth eraill fel FinTech a MedTech hefyd."}, {"text_idx": "#000012", "text": "Beth ydyn ni'n ei olygu wrth seiber?"}, {"text_idx": "#000013", "text": "Mae\u2019r diwydiant seiberddiogelwch mor amrywiol a\u0302\u2019r problemau y mae\u2019n ceisio\u2019u datrys. P\u2019un a ydych am gadw pobl yn ddiogel ar-lein, datblygu systemau trafnidiaeth la\u0302n, neu harneisio technolegau fel AI i dynnu ffrithiant allan o\u2019n bywydau cymhleth, mae arloesedd seiberddiogelwch yn mynd i fod yn rhan greiddiol o\u2019r ateb."}, {"text_idx": "#000014", "text": "Mae gyrfaoedd mewn seiberddiogelwch yn amrywiol hefyd. Mae\u2019r diwydiant yn mynd i fod angen pobl o bob cefndir, ac sydd ag amrywiaeth o sgiliau a diddordebau. Felly beth bynnag sydd gennych chi, mae\u2019n debygol y bydd swydd mewn seiber i chi."}, {"text_idx": "#000015", "text": "Rydym yn cydgysylltu cynlluniau strategol a\u0302 seilwaith ffisegol o amgylch arloesi seiberddiogelwch. Credwn fod ein cyfuniad o ddatblygu sgiliau ymarferol, deori busnes a chyflymu cynnyrch ar draws diwydiant ac academia yn unigryw yn y DU."}, {"text_idx": "#000016", "text": "Drwy adeiladu ma\u0300s critigol o weithgarwch, gyda chyflawni llwyddiannus, byddwn yn denu buddsoddiad cenedlaethol a rhyngwladol i\u2019r rhanbarth, gyda buddion economaidd i\u2019n partneriaid, cyllidwyr, a\u2019r gymuned ehangach."}, {"text_idx": "#000018", "text": "Mae Sefydliad Alacrity wedi sefydlu rhaglenni entrepreneuriaeth ac adeiladu menter, tra bod Tramshed Tech yn fan cydweithio blaenllaw a chymuned gychwynnol yn y rhanbarth, gyda chwmni\u0308au seiberddiogelwch ar safleoedd ac ymrwymiad i dyfu menter sy\u2019n cael ei gyrru gan dechnoleg a seiber-fentrau."}, {"text_idx": "#000019", "text": "Rydym eisiau clywed oddi wrth:"}, {"text_idx": "#000020", "text": "P\u2019un a oes gennych chi syniad yr hoffech chi ei roi i\u2019r farchnad, neu os ydych chi\u2019n llawn egni a brwdfrydedd dros ddatrys problemau seiberddiogelwch, rydyn ni eisiau clywed oddi wrthych chi."}, {"text_idx": "#000021", "text": "Trwy ein rhaglen arloesi a arweinir gan her, byddwn yn rhoi\u2019r cyfle i chi ddatrys heriau seiber go iawn a osodir gan fusnesau go iawn \u2013 yna rhoi\u2019r cymorth sydd ei angen arnoch i droi eich datblygiadau arloesol mewn i llwyddiant masnachol."}, {"text_idx": "#000022", "text": "Os gallwn nodi llwybr masnachol ar gyfer eich datrysiad, byddwn yn eich helpu i ddod ag ef i\u2019r farchnad a\u2019i werthu\u2019n o\u0302l i\u2019r busnesau a wnaeth ddweud ei fod nhw ei angen"}, {"text_idx": "#000023", "text": "A oes gennych chi ateb sydd yn eich barn chi\u2019n fasnachol hyfyw, ond nad oes gennych y ti\u0302m i wneud iddo ddigwydd? Mae ein rhaglen her yn adeiladu timau o amgylch Arbenigwyr Gwybodaeth Parth i wireddu\u2019r ateb hwnnw."}, {"text_idx": "#000024", "text": "Trwy ein cysylltiadau a\u0302 sefydliadau fel Airbus, Thales a CGI, byddwn yn eich helpu i brofi galw\u2019r farchnad am eich datrysiad ac, os yw\u2019n ymarferol, yn helpu i adeiladu\u2019r ti\u0302m o\u2019ch cwmpas i fynd ag ef i\u2019r farchnad."}, {"text_idx": "#000025", "text": "Ydych chi\u2019n unigolyn brwdfrydig ac egni\u0308ol sydd ag angerdd am ddatrys problemau? Efallai y bydd y daith gychwyn yn addas i chi."}, {"text_idx": "#000026", "text": "Gwyddom y gall y syniad o ddechrau eich busnes eich hun fod yn frawychus. Efallai nad oes gennych unrhyw syniad sut y byddai\u2019n gweithio. Dyna pam rydyn ni yma. Cysylltwch a\u0302 ni, a byddwn yn siarad drwyddo fe gyda chi."}, {"text_idx": "#000027", "text": "Rydym yn chwilio am ystod amrywiol o bobl. Efallai eich bod yn arloeswr gyda syniad y credwch y gallai fod yr ateb seiberddiogelwch mawr nesaf ond heb unrhyw syniad ble i ddechrau ei fasnacheiddio."}, {"text_idx": "#000028", "text": "Efallai y byddwch yn teimlo bod angen rhywun a\u0302 sgiliau masnachol, gwybodaeth datblygu busnes, neu sgiliau peirianneg meddalwedd arnoch i\u2019ch helpu. Efallai mai chi yw\u2019r athrylith fasnachol neu\u2019r guru rhaglennu a allai helpu?"}, {"text_idx": "#000029", "text": "Rydyn ni yma i\u2019ch helpu chi i ddod o hyd i\u2019ch partneriaid busnes delfrydol. Dyna rydyn ni\u2019n ei wneud, ac mae gan ein partneriaid Hyb, hanes o ffurfio ti\u0302mau sy\u2019n dod yn gwmni\u0308au llwyddiannus."}, {"text_idx": "#000030", "text": "Rydym yn gwneud y pethau hyn yn dryloyw. Rydyn ni\u2019n dod o hyd i\u2019r dalent orau, ac rydyn ni\u2019n eich helpu chi i roi\u2019r cyfan at ei gilydd i ffurfio ti\u0302m masnachol cytbwys a chryf."}, {"text_idx": "#000031", "text": "Byddwn yn eich rhoi chi ar ein rhaglen entrepreneuriaeth unigryw, i\u2019ch helpu i adeiladu eich model busnes. Byddwn yn eich partneru ag ymchwilwyr blaenllaw a phartneriaid diwydiant i sicrhau bod eich datrysiad ar flaen y gad yn y farchnad. Byddwn yn eich helpu i ddilysu eich datrysiad mewn senarios realistig. Byddwn hyd yn oed yn eich helpu i ddod o flaen buddsoddwyr."}, {"text_idx": "#000033", "text": "A oes gennych chi broblem seiberddiogelwch yn eich sefydliad na allwch chi ddod o hyd i'r dechnoleg neu'r broses gywir i'w datrys? Neu ydych chi angen pobl a\u0302 sgiliau seiber i sicrhau bod eich sefydliad yn ddiogel? Gallwn ni helpu."}, {"text_idx": "#000034", "text": "Trwy ein rhaglen arloesi, a arweinir gan her. Rydym wrthi\u2019n chwilio am heriau masnachol sy\u2019n wynebu busnesau fel eich un chi."}, {"text_idx": "#000035", "text": "Yna bydd yr Hyb yn nodi atebion a allai gael eu masnacheiddio drwy gwmni\u0308au newydd. Os gallwn nodi llwybr masnachol ar gyfer datrysiad, bydd ein timau yn ei adeiladu ac yn dod ag ef i\u2019r farchnad \u2013 fel y gallwch gaffael yr ateb i ddatrys eich problem."}, {"text_idx": "#000036", "text": "Os ydych chi\u2019n ffeindio hi\u2019n anodd i ddod o hyd i\u2019r set sgiliau seiber iawn yn y bobl rydych chi\u2019n eu cyflogi, neu os oes angen dealltwriaeth ddyfnach ac ymarferol ar eich gweithlu presennol o seiberddiogelwch, cysylltwch a\u0302 ni."}, {"text_idx": "#000037", "text": "Rydym yn llunio ystod o gyrsiau byr ymarferol na fydd yn costio\u2019r ddaear, gan ddatblygu\u2019r cwricwlwm yn unol a\u0302\u2019ch anghenion. Cysylltwch a\u0302 ni i drafod sut y gallwn lunio cwrs hyfforddi ar gyfer eich staff i fynd i\u2019r afael yn uniongyrchol a\u0302\u2019ch anghenion sgiliau seiber."}, {"text_idx": "#000038", "text": "Mae galw mawr am sgiliau ymarferol mewn seiberddiogelwch ym mhob math o sefydliadau. Mae gennym rai rhaglenni sgiliau rhagorol eisoes yn y rhanbarth, ond rydym hefyd yn gwybod y gall pobl ddod o hyd i seiberddiogelwch yn dipyn o ddirgelwch. Dyna lle gallwn ni helpu."}, {"text_idx": "#000039", "text": "\u2018Dydw i ddim yn techy\u2019, \u2018Dydw i ddim yn gwybod sut i raglennu\u2019, \u2018Dydw i ddim yn berson mathemateg\u2019, \u2018Dydw i ddim yn gwybod crypto\u2019... swnio\u2019n gyfarwydd? Gadewch i ni ddadrinysu seiberddiogelwch i chi."}, {"text_idx": "#000040", "text": "Mae seiberddiogelwch yn feddylfryd. Mae\u2019n ymwneud a\u0302 meddwl yn wahanol. Mae\u2019n ymwneud a\u0302 datrys problemau. Mae\u2019n ymwneud a\u0302 chadw\u2019r goleuadau ymlaen, cadw busnes i lifo, ac aros yn ddiogel ar-lein."}, {"text_idx": "#000041", "text": "Byddwn yn cynnig diwrnodau blasu seiber, lle bydd ein partneriaid yn y diwydiant yn esbonio \u2018diwrnod ym mywyd\u2019 ar gyfer gwahanol lwybrau gyrfa seiber. Dewch i wrando. Beth sy\u2019n gennych chi i golli?"}, {"text_idx": "#000042", "text": "Os ydych chi am gymryd y cam nesaf, byddwn yn cynnig cyrsiau hyfforddi fforddiadwy, byr, o gyflwyniadau i seiberddiogelwch trwy i uwchsgilio ymarferol mewn gwahanol feysydd technoleg. Byddwn hyd yn oed yn ceisio eich helpu i gael cyfweliad ar o\u0302l yr hyfforddiant."}, {"text_idx": "#000043", "text": "P\u2019un a ydych yn arloeswr gyda syniad da yr hoffech fynd ag ef i\u2019r farchnad, yn fusnes sefydledig sydd a\u0302 diddordeb mewn gosod heriau neu lunio gweithgareddau sgiliau, neu os ydych am wybod mwy am gyfleoedd hyfforddi sydd ar ddod, rydym am glywed gennych."}, {"text_idx": "#000045", "text": "Byddwch y cyntaf i glywed am heriau arloesi newydd a chyfleoedd hyfforddi."}, {"text_idx": "#000046", "text": "Gallwch ddad-danysgrifio unrhyw bryd trwy glicio ar y ddolen yn nhroedyn ein e-byst. I gael gwybodaeth am ein harferion preifatrwydd, ewch i'n polisi preifatrwydd. polisi preifatrwyddy . Rydym yn defnyddio Mailchimp fel ein platfform marchnata. Trwy glicio isod i danysgrifio, rydych yn cydnabod y bydd eich gwybodaeth yn cael ei throsglwyddo i Mailchimp i'w phrosesu. Dysgwch fwy am arferion preifatrwydd Mailchimp."}]